Lav et referat af nedenstående tekst:

Tekst:
Ifølge nye tal fra Nordjyllands Trafikselskab (NT) havde selskabet i 2008 2,1 pct. flere passagerer end året før, skriver NORDJYSKE Stiftstidende torsdag. - For os er det uhyre positivt, at kurven nu er knækket, siger NT-direktør Christian Roslev. Han mener, at stigningen til dels kan forklares med, at krisen begyndte at kradse i 2008. - Vi fornemmer, at ikke så få familier har valgt at opgive bil nummer to og benytter kollektiv transport i stedet, siger Christian Roslev. Tallene betyder, at NT for første gang i adskillige år ikke skal bede kommuner og region om et ekstra tilskud. Passagertallet beregnes ved i uge 40 hvert år at tælle samtlige passagerer. I 2008 var antallet 295.561, mens tallet året før var 289.582. Stigningen sker på trods af, at busserne i 2008 kørte lidt færre timer end året før. Antallet af passagerer kan ikke sammenlignes mange år tilbage i tiden, fordi NT's dækningsområde fra 2007 blev udvidet til at omfatte hele den ny Region Nordjylland. Men fra 1993 til 2006 faldt det årlige passagertal i det gamle NT-område fra 35 mio. til 28,5 mio.

Referat:
For første gang i otte år var der i 2008 flere nordjyder end året før, der tog bussen.